钦定古今图书集成/方舆汇编/职方典/第1216卷 > 《道林寺》崔玨
## 钦定古今图书集成/方舆汇编/职方典/第1216卷 > 《道林寺》崔玨

“临湘之滨岳之麓，西有松寺东岸无。松风十里摆不
断，竹泉泻入千僧厨。宏梁大栋何足贵，山寺难有山
泉俱。四时惟夏不敢入，烛龙安敢停斯须。”远公池上种何物？碧罗扇底红鳞鱼。香阁朝鸣大法鼓，天宫夜
转《三乘》书。野花市井栽不著，山鸡饮啄声相呼。金槛
僧回步步影，石盆水溅联联珠。北临高处日正午，举
手欲摸黄金乌。遥江大船小于叶，远林杂树齐如蔬。
潭州城郭在何处？东边一片青模糊。长卿之问久冥
寞，五言七言夸规模。我吟杜诗清入骨，灌顶何必须
醍醐。